2022 шықәса хәажәкыра 14 азы Приднестровие адәныҟаполитикатә усҳәарҭаҿы еиԥылеит ПМР Адәныҟатәи аусқәа рминистр Витали Игнатьеви ПМР аҟны Аԥсны Аҳәынҭқарра ахаҭарнакс иҟоу Александр Ватамани.
Ааиԥылараан Александр Ватаман ПМР Адәныҟатәи аусқәа рминистр Витали Игнатьев хәажәкыра 12 азы Аԥсны Жәлар Реизара-Апарламент ахь алхрақәа шымҩаԥысыз азы аинформациа кьаҿ ииҭеит.
Аиԥылараҿы Аԥсны ААР аҿы иаартхо хкырацәалатәи Амедиацентр атема иалацәажәан. ПМР аҟны Аԥсны Аҳәынҭқарра ахаҭарнак аинформациатә плошьчадка ҿыц ахықәкқәа ртәы далацәажәеит.
Аиԥылараан еиуеиԥшым азҵаарақәа рганахь ала агәаанагарақәа еимырдеит, аинтерес ззеицрымоу русурақәа рганахь ала аинырра хра шамоу иалацәажәеит.